
 21.3.2019
 BG
 Официален вестник на Европейския съюз
 L 79/13
 РЕГЛАМЕНТ ЗА ИЗПЪЛНЕНИЕ (ЕС) 2019/456 НА КОМИСИЯТА
 от 20 март 2019 година
 за разрешаване, в съответствие с Регламент (ЕС) 2015/2283 на Европейския парламент и на Съвета, на промяна в спецификациите на новата храна масло от семена на кориандър, получено от Coriandrum sativum, и за изменение на Регламент за изпълнение (ЕС) 2017/2470 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) No 1169/2011 на Европейския парламент и на Съвета и за отмяна на Регламент (ЕО) No 258/97 на Европейския парламент и на Съвета и на Регламент (ЕО) No 1852/2001 на Комисията (1), и по-специално член 12 от него,
 като има предвид, че:
 (1)
 В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.
 (2)
 В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се установява списък на Съюза на разрешените нови храни.
 (3)
 В съответствие с член 12 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена нова храна и за актуализиране на списъка на Съюза.
 (4)
 С Решение за изпълнение 2014/155/ЕС на Комисията (3), в съответствие с Регламент (ЕО) No 258/97 на Европейския парламент и на Съвета (4), бе разрешено пускането на пазара на масло от семена на кориандър, получено от Coriandrum sativum, като нова хранителна съставка, която да се използва в хранителни добавки.
 (5)
 На 17 май 2018 г. дружеството Ovalie Innovation („заявителят“) отправи до Комисията искане за промяна в спецификациите на масло от семена на кориандър, получено от Coriandrum sativum по смисъла на член 10, параграф 1 от Регламент (ЕС) 2015/2283. Заявителят поиска долната граница на стойността на осапунителното число да бъде понижена от настоящите 186 mg KOH/g на 179 mg KOH/g.
 (6)
 Той обоснова искането си като посочи, че промяната е необходима с цел да бъдат отчетени вариациите в стойността на осапунителното число в процеса на производство на маслото от семена на кориандър при обработката му за рафиниране с цел използване в хранителни добавки.
 (7)
 Комисията счита, че не е необходимо Европейският орган за безопасност на храните да извърши оценка на безопасността по отношение на настоящото заявление в съответствие с член 10, параграф 3 от Регламент (ЕС) 2015/2283, тъй като предложеното понижаване на стойностите на осапунителното число на маслото от семена на кориандър е ограничено, а съпътстващото го увеличение в количеството на неосапуняемото вещество, което може да се разглежда като значимо за безопасността на новата храна, остава в рамките на разрешените гранични стойности.
 (8)
 Предложената промяна в осапунителното число на масло от семена на кориандър, получено от Coriandrum sativum, не изменя свързаните с безопасността съображения, обосновали разрешаването. Поради това е целесъобразно спецификациите на